****

 **REPUBLIKA HRVATSKA**

**BJELOVARSKO-BILOGORSKA ŽUPANIJA**

 **OPĆINA BEREK**

 **OPĆINSKO VIJEĆE**

**KLASA: 021-05/25-01/02**

**URBROJ: 2103-06-01-25-04**

**Berek, 15. srpanj 2025. godine**

**Z A P I S N I K**

 o radu 2. sjednice Općinskog vijeća Općine Berek održane 15. srpnja 2025. u Bereku koja je započela s radom u 19:00 sati.

 Nazočni na sjednici (vijećnici): Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga i Ivica Majurec (7)

Nenazočna vijećnica: Senka Jambrišak i Vlado Barilarić (2)

Ostali nazočni: općinski načelnik Mato Tonković, zapisničar Sanela Oručević.

 Predsjednik Općinskog vijeća otvara 2. sjednicu Općinskog vijeća Općine Berek, pozdravlja prisutne, konstatira da je na sjednici nazočno sedam (7) vijećnika te da vijeće može pravovaljano početi sa radom.

 Predsjednik Općinskog vijeća čita predloženi dnevni red.

**D N E V N I R E D:**

1. *Svečana prisega načelnika općine,*
2. *Usvajanje Zapisnika s 1.konstituirajuće sjednice općinskog vijeća općine Berek,*
3. *Odluka o osnivanju Dječjeg vrtića „Radost“ Berek,*
4. *Odluka o imenovanju članova upravnog vijeća Dječjeg vrtića „Radost“ Berek,*
5. *Odluka o kratkoročnom kreditu za obrtna sredstva,*
6. *Odluka o preuzimanju i prijenosu poslovnih udjela,*
7. *Izvješće načelnika o radu za razdoblje od 01.01.-30.06.2025.godine,*
8. *Razno.*

 Predsjednik vijeća Tomislav Šunjić daje dnevni red na usvajanje.

 Bez rasprave jednoglasno, s sedam (7) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga i Ivica Majurec usvojen je dnevni red.

 Prelazi se na sam rad sjednice po točkama dnevnog reda.

**AD.1. Svečana prisega načelnika općine**

 Predsjednik Općinskog vijeća čita prisegu te moli načelnika da ustane.

*„PRISEŽEM SVOJOM ČAŠĆU DA ĆU DUŽNOST NAČELNIKA OPĆINE BEREK OBAVLJATI SAVJESNO I ODGOVORNO, I DA ĆU SE U SVOM RADU DRŽATI USTAVA REPUBLIKE HRVATSKE, ZAKONA I STATUTA OPĆINE BEREK, TE DA ĆU SE ZAUZIMATI ZA SVEKOLIKI NAPREDAK REPUBLIKE HRVATSKE I OPĆINE BEREK“. „*

*Načelnik općine nakon čitanja prisege odgovara „PRISEŽE“*

**AD.2. Usvajanje zapisnika s 1.konstituirajuće sjednice općinskog vijeća općine Berek**

 Predsjednik Općinskog vijeća navodi kako je zapisnik dobiven u materijalima, te da je to zapisnik sa zadnje sjednice. Otvara raspravu po ovoj točci dnevnog reda. Predsjednik Vijeća upućuje pitanje ima li tko kakvih primjedbi na zapisnik. Budući da primjedbi nema,

 bez rasprave, jednoglasno s sedam (7) glasova „ZA“ Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga i Ivica Majurec, usvojen je

***„Zapisnik sa konstatirajuće sjednice Općinskog vijeća“***

*(Zapisnik sa konstatirajući. sjednice Općinskog vijeća nalazi se u privitku ovoga zapisnika i čini njegov sastavni dio).*

**AD.3. Odluka o osnivanju Dječjeg vrtića „Radost“ Berek**

Tomislav Šunjić započinje s trećom točkom dnevnog reda. Kao što znadete dječji vrtić je završen i spreman je za rad, a da bi počeo raditi večeras moramo donesti .Odluka se šalje u ministarstvo na odobrenje da bi mogli nastaviti dalje sa papirologijom. Predsjednik Općinskog vijeća otvara rasprava po ovoj točci dnevnog reda, te riječ predaje načelniku Mati Tonković da pojasni u kratkim crtama.

Načelnik pozdravlja sve prisutne te obrazlože da ćemo ići samostalno u osnivanje dječjeg vrtić. Štefanje ide samostalno, s Ivanskom nismo ni pregovarali kao ni s Garešnicom. Napominje kako je to prvi korak pri osnivanju Dječjeg vrtića. Pročelnica je ovom Odlukom imenovana privremenom ravnateljicom. Trenutno ne znamo cijenu vrtića. Radili smo predbilježbe djece za vrtić da vidimo za koju skupinu će biti djece. Vrtić je za tri skupine, dvije po 20 djece i jedna jaslička za 12 djece. Predbilježili smo 52 djece.

Predsjednik zahvaljuje načelniku i otvara raspravu po ovom točci dnevnog reda.

Tomislav Varga pita dali je vrtić spreman za rad . Načelnik odgovara da samo nedostaju djeca i osoblje.

Predsjednik daje na glasovanje. Bez rasprave jednoglasno, s sedam (7) glasova „ZA“ Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga i Ivica Majurec usvojena je

„**Odluka o osnivanju Dječjeg vrtića „Radost“ Berek**

*(**Odluka o osnivanju Dječjeg vrtića „Radost“ Berek nalazi se u privitku ovoga zapisnika i čini njegov sastavni dio).*

**AD.4. Odluka o imenovanju članova upravnog vijeća Dječjeg vrtića „Radost“ Berek**

Tomislav Šunjić započinje s četvrtom točkom dnevnog reda – Ova Odluka je usko vezana za odluku o osnivanju. Ovom Odlukom mi kao osnivač moramo imenovati tri člana. Vijeće čini pet članova, jedan član bude ispred roditelja djece a jedan član ispred zaposlenika vrtića. Predsjednik otvara raspravu po ovoj točci dnevnog reda.

Načelnik se javlja za riječ po ovoj točci dnevnog reda te za članove ispred osnivača predlaže pročelnicu Ivanu Cindrić Jurčević, Dušicu Vunjić i Tomislava Šunjića. Napominje kako članovi moraju biti visokoobrazovani te da je sa svima predloženima obavio razgovor. Predsjednik zahvaljuje načelniku na izlaganju te otvara raspravu.

 Davor Novak se uključuje i kaže ako ljudi prihvaćaju da budu članovi onda nema ništa protiv.

Ivica Majurec postavlja pitanje dali će članovi vijeća imati naknadu za rad. Načelnik mu odgovara da neće imati nikakvu naknadu.

Predsjednik ovu točka dnevnog reda stavlja se na glasovanje.

 Odluka je donesena jednoglasno, s sedam (7) glasova „ZA“ Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga i Ivica Majurec usvojena je

 *„***Odluka o imenovanju članova upravnog vijeća Dječjeg vrtića „Radost“ Berek**

 („*Odluka o imenovanju članova upravnog vijeća Dječjeg vrtića „Radost“ Berek“ nalazi se u privitku ovoga zapisnika i čini njegov sastavni dio)*

**AD. 5 Odluka o kratkoročnom kreditu za obrta sredstva**

Predsjednik Općinskog vijeća Tomislav Šunjić započinje ovu točku dnevnog reda, te napominje da su vijećnici dobili u materijalima ovu Odluku. Vidjeli ste da tražimo kratkoročnu pozajmicu od 200.000,000 € na rok od 12.mjeseci.

Načelnik se uključuje se obrazlaže da se pozajmica podiže zbog dječjeg vrtića. Svi projekti koji idu preko fondova moraju se prvo isfinancirati da bi dobili povrat novaca nazad. Izlazimo Izvođaču u susret da ne čekamo sredstva. Po primitku sredstva kredit možemo odmah zatvoriti, a možemo mjesečno otplaćivati. Mjesečna kamata iznosi 3,2 % . Nema naknade za obradu kredita. Ovo je kratkoročno zaduživanje, već smo se jednom tako zaduživali za Kulturni centar. Sva veća zaduživanja mi ne možemo raditi bez suglasnosti Ministarstva financija.

Predsjednik se zahvaljuje načelniku na izlaganju te otvara raspravu po ovoj točci.

Za riječ se javlja vijećnik Tomislav Varga postavljajući pitanje što je založena za tu pozajmicu.

Načelnik mu odgovara da za pozajmicu nema zaloga, nisu potrebne zadužnice. Dostavili smo samo Ugovore sa SAF-U i Ministarstvom obrazovanja da se vidi da su nam odobrena ta sredstva.

Tomislav Varga govori da bi općina trebala u godinu dana platiti 6.000,00 € kamata. Načelnik ukazuje na to, da to neće biti godina nego po primitku sredstava od spomenutih institucija pozajmljena sredstva će se vratiti. Tomislava Vargu interesira zašto ta sredstva nisu došla da se mora dizati pozajmica.

Načelniku mu pojašnjava kako financiranje projekata funkcionira. Da se mora dio isfinacirati s vlastitim sredstvima te nakon poslanih dokaznica dobiti povrat sredstva, tako jednostavno sustav funkcionira. Napominje kako smo daleko veća sredstva po drugim projektima morali podići.

Tomislav Varga govori kako je većina vijeća donesla proračun u trećem mjesecu te da su se ta sredstva trebala planirati i biti osigurana proračunom. Te iskazuje nezadovoljstvo da se sada nakon četiri mjeseca nakon toga diže kredit i govori da novaca nema.

Načelnik mu odgovara da se proračun donosi u 12.mjesecu za slijedeću godinu te da stavka u proračunu na poziciji postoji. Te objašnjava kako proračun funkcionira, da je to samo plan, te da se po dostavljenim situacijama od izvođača zahtjevi prosljeđuju prema Ministarstvu i taj novac dolazi. Ova sredstva mogu doći za mjesec, dva, slijedeći tjedan mi to ne možemo znati. Tomislava Vargu zanima dali načelnik može jamčiti da će ta sredstva doći a ako neće doći kako će se vratiti kredit. Načelnik odgovara da jamči da će ta sredstva doći te ako u slučaju ako ne dođu kredit će se vratiti iz općinskih sredstva, neće se raditi ceste nego će se vraćati kredit.

 Nakon kratke rasprave, s šest (6) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić i Ivica Majurec i jednim ( 1) „PROTIV“ ( Tomislav Varga) usvojena je

**Odluka o kratkoročnom kreditu za obrta sredstva**

*„**Odluka o kratkoročnom kreditu za obrta sredstva nalazi se u privitku ovoga zapisnika i čini njegov sastavni dio)*

**A.D. 6. Odluka o preuzimanju i prijenosu poslovnih udjela**

Tomislav Šunjić napominje da su vijećnici Odluku dobili u materijalima te ukratko izlaže kako je došlo do zakonskih promjena. Vodne-usluge Bjelovara sada je postalo naš opskrbljivač vodom. Do sada je to bile Komunalije Čazma, te samo sredstva treba prenesti s Komunalija na Vodne Usluge. Predsjednik otvara rasprava po ovoj točci dnevnog reda.

Načelnik se uključuje u raspravu te govori kako su prije nekoliko godina Komunalag Garešnica i ostali komunalci bili i distributeri vode i plina, međutim zakonodavac je propisao da se oni moraju razdvojiti. Sada je zakonodavac propisao da je jedan distributer za područje cijele županije. Vodne usluge imaju obavezu preuzeti sve djelatnike. Pošto grad Čazma želi u zagrebačku županiju na svojem su vijeću donesli Odluku da temeljni kapital od 76.130,000 € podjeli na jednake dijelove na nas par općina, Berek, Šandrovac, Ivanska, Štefanje, Veliko Trojstvo i Severin svako će imati 11.090,00 € kapitala u Vodnim uslugama Bjelovar. 22.07. imamo potpis Ugovora tj. provođenje ovo Odluke. Općina od 13 naselja ima 10 naselja opskrbljeno sa vodom. Ostao je Šimljanik što je skroz neisplativo za 18 ljudi provađati cjevovod. Zatim Kostanjevac i Begovača s njima je problem jer se spajaju na Mlinsku a kada to bude onda će se ovo rješavati.

Tomislav Šunjić zahvaljuje načelniku na izlaganju i otvara raspravu po ovoj točci dnevnog reda.

Ivica Majurec komentira da mu je bitno da cijena vode ostaje ista, a tko je vlasnik to je manje bitno.

Tomislav Varga zaključuje kako u skorijoj budućnosti proširenja cjevovoda nema, što se tiče Kostanjevca i Begovače.

Načelnik odgovara da nema sve dok se Mlinska ne izgradi jer je projektirano da idu na njihov cjevovod ne bi mogli zbog visinskih razlika priključiti se na nas cjevovod.

U Šimljanici je cjevovod napravljen pa je priključeno 5 ljudi. Tomislav Varga zaključuje da bi se prvo trebao seoski dom priključiti na vodu za primjer ostalim mještanima.

Predsjednik zahvaljuje na pitanjima i izlaganjima te daje Odluku na glasanje.

Jednoglasno s sedam (7) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga i Ivica Majurec) usvojena je

**Odluka o preuzimanju i prijenosu poslovnih udjela**

(„*Odluka o preuzimanju i prijenosu poslovnih udjelau“ nalazi se u privitku ovoga zapisnika i čini njegov sastavni dio)*

**A.D. 7 Izvješće načelnika o radu za razdoblje od 01.01.-30.06.2025. godine**

 Tomislav Šunjić daje riječ načelniku da podnese vijeću Izvješće o proteklom radu

Načelnik ističe važnije projekte na kojima se radilo u proteklom razdoblje. Jedan od bitnijih je dječji vrtić. Zatim se dotiče projekta kanalizacije kako je 98 kućanstava priključeno. Natječaj za izgradnju i rekonstrukciju ceste Kostanjevac faza 1 i faza 2 je raspisan.

U pripremi je Natječaj za dječje igralište za koje smo dobili 50.000,00 €. Od Ministarstva prostornog uređenja, graditeljstva i državne imovine dobili smo po prijavi na natječaj 20.000,00 € za nabavu i kupnju komunalne opreme.

Nakon izvješća predsjednik daje na glasanje.

Jednoglasno s sedam (7) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga i Ivica Majurec) usvojeno je

**Izvješće načelnik o radu za razdoblje od 01.01.-30.06.2025**.

*(„Izvješće načelnik o radu za razdoblje od 01.01.-30.06.2025.“ nalazi se u privitku ovoga zapisnika i čini njegov sastavni dio)*

**A.D. 8. Razno**

Tomislav Šunjić otvara raspravu po ovoj točci. Za riječ se javlja Ivica Majurec te postavlja pitanje što je s ljudima koji se nisu prijavili na kanalizaciju.

Načelnik odgovara da u grabu više nitko ne smije puštati jer će dobiti prijavu. Puštaju u svoju septičku. Ovlaštena tvrtka mora vršiti pražnjenje te septičke a vlasnik mora donesti potvrdu o tom zbrinjavanje. Imaju tri domaćinstva koja se ne mogu priključiti zbog udaljenosti i nepravilnosti terena. Morali bi imati precrpnu pumu.

Načelnik se dotakao teme vatrogastva. Apelirajući da vijećnika da potiče mlade da se učlane u vatrogasce. Imali smo posjet od vatrogasaca iz općine Lnnach, od njih se dobilo vozilom koje je u Ruškovcu. Ukazala se prilika za kupnju vatrogasnog vozila kod vatrogasaca iz Lnnacha u iznosu od 15.000,00 €. Sutra putujemo u Austriju na potpis Ugovora sa predsjednikom i glavnim vatrogasnim zapovjednikom.

Ivica Mjurec se nadovezuje i traži dali se može u njegovom selu u Gornjoj Garešnici dobiti još cijevina, jer kada je bio požara nisu imali dovoljno cijevina od hidranta do požara. Traži ako bi selo moglo dobiti i cisternu. Načelnik mu odgovara da što se tiče cijevina nije nikakav problem da će dobiti. A što se tiče cisterne malo je komplicirano jer ne može ona vani biti zbog smrzavanja, netko zadužen za to. Stavite u plan za iduću godinu.

 Mirjana Mikulić predlaže da se ofarba limeni krov na Sv.Mariji Magdaleni u Šimljani.

Predsjednik Općinskog vijeća se zahvaljuje svima na dolasku, te zaključuje 2. sjednicu Općinskog vijeća u 20:12 sati.

**ZAPISNIČAR: PREDSJEDNIK**

**Sanela Oručević OPĆINSKOG VIJEĆA:**

 **Tomislav Šunjić, dipl.ing.građ.**